ai4bharat/Pralekha huggingface dataset:
প্রতিরক্ষামন্ত্রক
ভারতীয় সেনার অন্তর্ভুক্ত হল মহিলা সামরিক পুলিসের প্রথম ব্যাচ
নতুন দিল্লি, ৮ মে, ২০২১
বেঙ্গালুরুতে দ্য কোর অফ মিলিটারি পুলিশ সেন্টার অ্যান্ড স্কুলের  দ্রোণাচার্য প্যারেড গ্রাউন্ডে আজ ৮৩ জন মহিলা সৈন্যের প্রথম ব্যাচের অ্যাটাস্টেশন প্যারেড অনুষ্ঠিত হয়েছে। সমস্ত কোভিড বিধি মেনে এই কুচকাওয়াজের আয়োজন করা হয়।
সিএমপি সেন্টার অ্যান্ড স্কুলের কমান্ড্যান্ট প্যারেড পর্যবেক্ষণ করার সময় সদ্য যোগ দেওয়া মহিলা সেনাদের অনবদ্য ড্রিলের জন্য প্রশংসা করেন এবং ৬১ সপ্তাহের এই প্রশিক্ষণ শিবিরে কঠোর অনুশীলনের জন্য তাদেরকে অভিনন্দন জানান। নানা ধরণের পুলিশি দায়িত্ব এবং যুদ্ধবন্দীদের পরিচালনা, আনুষ্ঠানিক দায়িত্ব ও দক্ষতা বিকাশ এবং সমস্ত যানবাহন চালনা ও রক্ষণাবেক্ষণ এবং সিগন্যাল যোগাযোগ এই প্রশিক্ষণ পর্বে শেখানো হয়। তিনি আসা প্রকাশ করেন যে কর্তব্য নিষ্ঠা, ন্যায়পরায়ণতা এবং জাতির প্রতি নিঃস্বার্থ সেবার গুণাবলীর তাদের উন্নতির সহায়ক হবে এবং তাদের নতুন ইউনিটকে আরও শক্তি যোগাবে।
SDG
(Visitor Counter : 159
পরিবেশওঅরণ্যমন্ত্রক
এই প্রথম এনটিসিএ-র বৈঠক জাতীয় রাজধানীর পরিবর্তে অরুণচল প্রদেশে অনুষ্ঠিত
নতুন দিল্লি, ৯ এপ্রিল, ২০২২
কেন্দ্রীয় পরিবেশ, বন ও জলবায়ু পরিবর্তন বিষয়ক মন্ত্রী শ্রী ভূপেন্দ্র যাদবের পৌরোহিত্যে আজ অরুণাচল প্রদেশে পাক্কে ব্যাঘ্র সংরক্ষণ কেন্দ্রে জাতীয় ব্যাঘ্র কর্তৃপক্ষের  বিংশতিতম বৈঠক অনুষ্ঠিত হয়।
জাতীয় ব্যাঘ্র সংরক্ষণ কর্তৃপক্ষের ইতিহাসে এই প্রথম জাতীয় রাজধানীর পরিবর্তে অন্যত্র এধরণের বৈঠকের আয়োজন করা হয়। ব্যাঘ্র সংরক্ষণ কেন্দ্র তথা স্থানীয় বিভিন্ন বিষয়ে হাতেনাতে বিভিন্ন তথ্য পেতে মন্ত্রী দিল্লির বাইরে দেশের বিভিন্ন ব্যাঘ্র সংরক্ষণ কেন্দ্রে এই ধরণের বৈঠক আয়োজনের নির্দেশ দিয়েছিলেন। বৈঠকে শ্রী যাদব বলেন, বিভিন্ন প্রজাতির গাছপালা ও বৈচিত্রময় প্রাণী জগৎ রয়েছে এমন ব্যাঘ্র সংরক্ষণ কেন্দ্রগুলির সার্বিক উন্নয়নে আরও অগ্রাধিকার দিতে হবে। একই সঙ্গে স্থানীয় মানুষ যারা অরণ্যের ওপর নির্ভরশীল তাদের জীবন-জীবিকার বিষয়টিও সুনিশ্চিত করতে হবে।
ব্যাঘ্র সংরক্ষণ এলাকা তথা অরণ্যের উন্নয়নে স্থানীয় মানুষের সক্রিয় অংশগ্রহণের ওপর জোর দিয়ে মন্ত্রী বলেন, বন বিভাগের আধিকারিক সহ স্থানীয় গ্রাম, বিশেষজ্ঞ এবং ছাত্র-ছাত্রীদের নিয়ে নিয়মিত বৈঠক আয়োজিত করতে হবে। এই উপলক্ষে স্থানীয় গ্রামবাসীরা ১০০টি এয়ারগান সমর্পণ করেন। উত্তর-পূর্বাঞ্চলের রাজ্যগুলিতে এয়ারগানের এলোপাথাড়ি ব্যবহার বড় উদ্বেগের কারণ হয়ে দাঁড়িয়েছে। অরুণাচল প্রদেশে গত বছরের মার্চে এয়ারগান সমর্পণ অভিযানের সূচনা হয়। এই অভিযান শুরু হওয়ার পর থেকে রাজ্যে ইতিবাচক সাড়া মিলেছে।
শ্রী যাদব ব্যাঘ্র পুনর্বাসনের জন্য একটি আদর্শ কার্যপরিচালন প্রণালি সহ ব্যাঘ্র সংরক্ষণ এলাকাগুলিতে দাবানল সম্পর্কিত একটি অডিট প্রটোকল আনুষ্ঠানিক ভাবে প্রকাশ করেন।
উল্লেখ করা যেতে পারে, সারা বিশ্বে বন্য পরিবেশে ৭০ শতাংশ বাঘের বাস ভারতে। দেশে বিভিন্ন ভূপ্রাকৃতিক এলাকায় বাঘের বসবাস। কিছু ভূ-প্রাকৃতিক এলাকায় যেমন ঘন জনবসতি রয়েছে, আবার কিছু এলাকা সম্পূর্ণ নির্জন এবং জনপদ থেকে বহু দূরে। এই প্রেক্ষিতে তিনি যে সমস্ত সংরক্ষিত এলাকা থেকে বাঘ সম্পূর্ণ বিলুপ্ত হয়ে গেছে, সেখানে ব্যাঘ্র পুনর্বাসনের প্রয়োজনীয়তার ওপর জোর দেন। ব্যাঘ্র পুনর্বাসনের সমস্যা সম্পর্কে তিনি বলেন, যে সমস্ত কারণে একসময় যেখানে বিড়াল প্রজাতির সর্বশ্রেষ্ঠ এই প্রাণীটির অস্তিত্ব ছিল সেখানে তা পুনরায় ফিরিয়ে আনার জন্য প্রয়োজনীয় যাবতীয় ব্যবস্থা গ্রহণ করা যেতে পারে। এই বিষয়গুলিকে বিবেচনায় রেখে জাতীয় বাঘ সংরক্ষণ কর্তৃপক্ষ বন্য পরিবেশে বাঘ পুনর্বাসন ও পরিপূরক ব্যবস্থা গ্রহণ শীর্ষক আদর্শ কার্যপরিচালন প্রণালী প্রকাশ করেছে।
অরণ্যের বৈচিত্র অটুট রাখতে দাবানল গুরুত্বপূর্ণ ভূমিকা পালন করে। প্রকৃতপক্ষে দাবানল অরণ্যে স্বাস্থ্যকর পরিবেশ বজায় রাখে, বিভিন্ন পৌষ্টিক উপাদানের শৃঙ্খল নতুন ভাবে গড়ে তোলে, নানা প্রজাতির গাছপালার পুনর্জন্মে সাহায্য করে। এমনকি, কিছু কিছু বন্য প্রাণীর বাসস্থান অটুট রাখতে বড় ভূমিকা নেয়। শুধু তাই নয়, দীর্ঘ সময় পর দাবানল হলে পুরো অরণ্যই ধ্বংস হওয়ার সম্ভাবনা থাকে। কিন্তু কিছু সময় পর যদি এধরণের ঘটনা ঘটে, তাহলে অরণ্যে সঞ্চিত শুকনো কাঠ ও পাতার মত জ্বালানির বোঝা হ্রাস পায় এবং তা বৃহৎ দাবানল এড়াতে সাহায্য করে। এই প্রেক্ষিতে ব্যাঘ্র সংরক্ষণ কেন্দ্রগুলির আধিকারিক ও কর্মীদের জন্য জাতীয় ব্যাঘ্র সংরক্ষণ কর্তৃপক্ষ ফরেস্ট ফায়ার বা দাবানল নিয়ন্ত্রণ প্রটোকল তৈরি করেছে।
CG/BD/AS/
(Visitor Counter : 89
প্রধানমন্ত্রীরদপ্তর
প্রধানমন্ত্রী আগামীকাল সিমলা সফর করবেন এবং ‘গরিব কল্যাণ সম্মেলন’ – এ যোগ দেবেন
মোদী সরকারের আট বছর পূর্তি উপলক্ষে সারা দেশ জুড়ে গরিব কল্যাণ সম্মেলন আয়োজন করা হচ্ছে
এই সম্মেলনে সারা দেশ থেকে নির্বাচিত জনপ্রতিনিধিরা সাধারণ মানুষের সঙ্গে সরাসরি মতবিনিময় করবেন
৯টি কেন্দ্রীয় মন্ত্রক/দপ্তরের বিভিন্ন কর্মসূচির সুফলভোগীদের সঙ্গে প্রধানমন্ত্রী মতবিনিময় করবেন
পিএম-কিষাণ কর্মসূচির একাদশ কিস্তির অর্থ প্রধানমন্ত্রী প্রদান করবেন
নয়াদিল্লি, ৩০ মে, ২০২২
প্রধানমন্ত্রী শ্রী নরেন্দ্র মোদী আগামীকাল  সিমলা সফর করবেন। তিনি সেখানে বেলা ১১টা নাগাদ গরিব কল্যাণ সম্মেলনে যোগ দেবেন। প্রধানমন্ত্রীর নেতৃত্বে সরকারের আট বছর পূর্তি উপলক্ষে মহৎ এই গণকর্মসূচি গ্রহণ করা হয়েছে। রাজ্য রাজধানী, জেলা সদর এবং কৃষি বিজ্ঞান কেন্দ্রগুলিতেও এ ধরনের কর্মসূচির আয়োজন করা হয়েছে। সম্মেলনে সারা দেশ থেকে নির্বাচিত জনপ্রতিনিধিরা সরকার পরিচালিত বিভিন্ন কল্যাণমূলক কর্মসূচিগুলি সম্পর্কে সাধারণ মানুষের মতামত জানতে মতবিনিময় করবেন।
সকাল ৯টা ৪৫ মিনিট নাগাদ গরিব কল্যাণ সম্মেলন শুরু হবে। বিভিন্ন রাজ্যের মুখ্যমন্ত্রী, কেন্দ্রীয় মন্ত্রী, রাজ্য সরকারের মন্ত্রী, সংসদ সদস্য, বিধায়ক এবং অন্যান্য নির্বাচিত জনপ্রতিনিধিরা সরাসরি সাধারণ মানুষের সঙ্গে মতবিনিময় করবেন। বেলা ১১টা নাগাদ মূল সম্মেলনে প্রধানমন্ত্রীর অংশগ্রহণের সঙ্গে সঙ্গে রাজ্য ও জেলাস্তরে আয়োজিত অনুষ্ঠানগুলিও সামিল হবে। এইভাবে সমগ্র অনুষ্ঠানটি জাতীয় স্তরে্র রূপ নেবে। সম্মেলনে প্রধানমন্ত্রী ৯টি কেন্দ্রীয় মন্ত্রক/দপ্তরের বিভিন্ন প্রকল্পের সুবিধাভোগীদের সঙ্গে মতবিনিময় করবেন।
সারা দেশে এ ধরনের খোলামেলা মতবিনিময় কর্মসূচি আয়োজনের উদ্দেশ্যই হ’ল সাধারণ মানুষের মতামত জানা, সাধারণ মানুষের জীবনে কল্যাণমূলক কর্মসূচিগুলির প্রভাব উপলব্ধি করা তথা বিভিন্ন সরকারি কর্মসূচির সংযুক্তিকরণ এবং সর্বাঙ্গীন সাফল্য অর্জনের পন্থা-পদ্ধতি খুঁজে বের করা। এছাড়াও, সরকারি কর্মসূচিগুলির সমস্ত সুযোগ-সুবিধা আরও কার্যকরভাবে সাধারণ মানুষের কাছে পৌঁছে দেওয়া, যাতে তাঁদের জীবনযাপনের মানোন্নয়ন ঘটানো যায়।
প্রধানমন্ত্রী কিষাণ সম্মান নিধি কর্মসূচির আওতায় শ্রী মোদী সুফলভোগীদের একাদশ কিস্তির অর্থ হস্তান্তর করবেন। এবার ১০ কোটিরও বেশি সুফলভোগী কৃষক পরিবার প্রায় ২১ হাজার কোটি টাকার আর্থিক সুবিধা পাবেন। শ্রী মোদী সারা দেশের পিএম-কিষাণ কর্মসূচির সুফলভোগীদের সঙ্গেও মতবিনিময় করবেন।
CG/BD/SB
(
যোগাযোগওতথ্যপ্রযুক্তিমন্ত্রক
টেলিযোগাযোগ দপ্তরের পক্ষ থেকে এক ঐতিহাসিক উদ্যোগ; সরকারি-বেসরকারি অংশীদারিত্বের মাধ্যমে ভারত ৫জি/ওআরএএন পরীক্ষা-নিরীক্ষার উপযুক্ত ব্যবস্থা গড়ে তোলার ক্ষেত্রে অগ্রসর হয়েছে
নয়াদিল্লী, ১০ মে, ২০২২
টেলিযোগাযোগ দপ্তরের কারিগরি শাখা টেলিকমিউনিকেশন ইঞ্জিনিয়ারিং সেন্টার  আজ বেসরকারি সংস্থা ভিভিডিএন টেকনলজিস প্রাইভেট লিমিটেডের সঙ্গে একটি সমঝোতাপত্র বা মউ স্বাক্ষর করেছে। বেসরকারি ইঞ্জিনিয়ারিং সামগ্রী উৎপাদনকারী এই সংস্থাটি ৫জি, নেটওয়ার্কিং, আইওটি, ক্লাউড অ্যান্ড অ্যাপ সহ বিভিন্ন প্রযুক্তিগত ক্ষেত্রে কাজ করে থাকে।
সমঝোতাপত্রে স্বাক্ষর করেন টেলিকমিউনিকেশন ইঞ্জিনিয়ারিং সেন্টারের ডিডিজি শ্রী এ এস ভার্মা এবং ভিভিডিএন সংস্থার মুখ্য কার্যনির্বাহী আধিকারিক শ্রী পুনিত আগরওয়াল। চুক্তি স্বাক্ষর উপলক্ষে টেলিযোগাযোগ দপ্তরের ডিজিটাল কমিউনিকেশন কমিশনের সদস্য  শ্রী নিজামুল হক সহ টেলিকমিউনিকেশন ইঞ্জিনিয়ারিং সেন্টারের উচ্চপদস্থ আধিকারিক এবং বেসরকারি সংস্থার শীর্ষ স্থানীয় কর্মকর্তারা উপস্থিত ছিলেন। এই মউ স্বাক্ষরের ফলে নথিভুক্ত স্টার্টআপ সংস্থা, উদ্ভাবক এবং ক্ষুদ্র ও মাঝারি শিল্প সংস্থা যারা ওপেন আরএএন ক্ষেত্রে কাজ করে থাকে, তারা নিজেদের উৎপাদিত উপকরণগুলি ভিভিডিএন সংস্থার গুরুগ্রামে যে পরীক্ষাগার রয়েছে, সেখানে কার্যকরিতা যাচাই করে দেখতে পারবে। এমনকি, অন্যান্য বিক্রেতাদের ওপেন আরএএন কম্পোন্যান্ট বা উপকরণগুলির সঙ্গেও স্টার্টআপ সংস্থা, উদ্ভাবক এবং ক্ষুদ্র ও মাঝারি শিল্প সংস্থাগুলির উৎপাদিত ওপেন আরএএন উপকরণের কার্যকারিতা যাচাই করতে পারবে। এধরণের যে সমস্ত উপকরণের কার্যকারিতা যাচাই করার জন্য গুরুগ্রামের পরীক্ষাগারে পাঠানো হবে, সেগুলিকে টেলিকমিউনিকেশন ইঞ্জিনিয়ারিং সেন্টারের পক্ষ থেকে প্রয়োজনীয় শংসাপত্র দেওয়া হবে।
এধরণের উপকরণের কার্যকরিতা যাচাইয়ের পর যে শংসাপত্র দেওয়া হবে তা দেশে উদ্ভাবনমূলক গবেষণার পরিকল্পনা প্রণয়ন ও উৎপাদনের গতি ত্বরান্বিত করবে। ভারত যাতে ৫জি / ওআরএএন ক্ষেত্রে পরিকল্পনা ও নকশা প্রণয়নে অগ্রণী দেশ হয়ে উঠতে পারে, সেই লক্ষ্যে এই উদ্যোগ গ্রহণ করা হয়েছে। এধরণের উপকরণগুলির শংসাপত্র প্রদানে অনুকূল ব্যবস্থা গড়ে তোলার উদ্যোগ এশিয়া মহাদেশে ভারতকে ডিজাইন টেস্টিং এবং সার্টিফিকেশন হাব হিসেবে পরিচিতি দেবে।
টেলিকমিউনিকেশন ইঞ্জিনিয়ারিং সেন্টার এবং বেসরকারি সংস্থা ভিভিডিএন-এর মধ্যে স্বাক্ষরিত এই সমঝোতাপত্রের মেয়াদ পাঁচ বছর। সেই অনুযায়ী চুক্তি স্বাক্ষরের দিন থেকে পাঁচ বছর মেয়াদে ওপেন আরএএন টেস্টিং ক্ষেত্রে পারস্পরিক সহযোগিতা ও যৌথভাবে কাজ করতে দুই পক্ষই সম্মত হয়েছে। বেসরকারি সংস্থার সঙ্গে অংশীদারিত্বে ওপেন আরএএন টেস্টিং ইকোসিস্টেম ক্ষেত্রে পারস্পরিক সহযোগিতার লক্ষ্যে টেলিকমিউনিকেশন ইঞ্জিনিয়ারিং সেন্টারের পক্ষ থেকে এটি এধরণের প্রথম সমঝোতাপত্র। টেলিকমিউনিকেশন ইঞ্জিনিয়ারিং সেন্টার বিশ্বের সর্বোত্তম বাজার সুবিধা গড়ে তুলতে ব্যাপক সংস্কারমূলক উদ্যোগ গ্রহণ করছে।
এই উপলক্ষে ডিজিটাল কমিউনিকেশন কমিশনের সদস্য  শ্রী নিজামুল হক টেলিকমিউনিকেশন ইঞ্জিনিয়ারিং সেন্টারের প্রচেষ্টার প্রশংসা করে টেলিযোগাযোগ দপ্তরের পক্ষ থেকে স্বাক্ষরিত সমঝোতাপত্র কার্যকর করতে প্রয়োজনীয় সবরকম সহায়তার আশ্বাস দেন।
CG/BD/AS/
(Visitor Counter : 97
প্রধানমন্ত্রীরদপ্তর
ঈদ-উল-ফিতর উপলক্ষে প্রধানমন্ত্রীর শুভেচ্ছা
নয়াদিল্লি, ২২ এপ্রিল, ২০২৩
প্রধানমন্ত্রী শ্রী নরেন্দ্র মোদী ঈদ-উল-ফিতর উপলক্ষে দেশবাসীকে শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন, “ঈদ-উল-ফিতর উপলক্ষে শুভেচ্ছা। আমাদের সমাজে সম্প্রীতি ও সহানুভূতির চেতনা আরও বৃদ্ধি করুক। আমি সকলের সুস্বাস্থ্য ও মঙ্গল কামনা করছি। ঈদ মোবারক”!
PG/MP/SB
(
প্রধানমন্ত্রীরদপ্তর
ডিউক অফ এডিনবার্গ প্রিন্স ফিলিপের প্রয়াণে প্রধানমন্ত্রীর শোকপ্রকাশ
নতুনদিল্লি, ৯ই এপ্রিল, ২০২১
প্রধানমন্ত্রী শ্রী নরেন্দ্র মোদী ডিউক অফ এডিনবার্গ প্রিন্স ফিলিপের প্রয়াণে বৃটিশ জনসাধারণ ও রাজ পরিবারের উদ্দেশে তাঁর সমবেদনা জানিয়েছেন।
এক ট্যুইট বার্তায় প্রধানমন্ত্রী বলেছেন, “ডিউক অফ এডিনবার্গ প্রিন্স ফিলিপের প্রয়াণে বৃটিশ জনসাধারণ ও রাজ পরিবারের উদ্দেশে সমবেদনা জানিয়েছেন।প্রতিরক্ষা বাহিনীতে তাঁর নজরকাড়া সাফল্য ছিল এবং নানা ধরণের সমাজ সেবামূলক কাজে সামনের সারিতে থাকতেন। তাঁর আত্মার শান্তি কামনা করি।
(CG/CB/
স্বরাষ্ট্র মন্ত্রক
দেশে কোভিড-১৯ মহামারী দমনের প্রেক্ষিতে স্বরাষ্ট্র মন্ত্রকের পুনর্বিন্যস্ত সংশোধিত নীতি-নির্দেশিকা জারি
নয়াদিল্লি, ১৫ এপ্রিল, ২০২০
কেন্দ্রীয় সরকারের পক্ষ থেকে ১৪ই এপ্রিল জারি করা এক নির্দেশে বলা হয়েছে, দেশে কোভিড-১৯ মহামারী দমনে স্বরাষ্ট্র মন্ত্রকের পুনর্বিন্যস্ত নীতি-নির্দেশিকায় লকডাউন সম্পর্কিত যে ব্যবস্থার কথা উল্লেখ রয়েছে, তা আগামী তেসরা মে পর্যন্ত কার্যকর থাকবে।
কেন্দ্রীয় সরকারের উপরোক্ত এই নির্দেশ অনুযায়ী, স্বরাষ্ট্র মন্ত্রক লকডাউন ব্যবস্থা সম্পর্কিত পুনর্বিন্যস্ত সংশোধিত নীতি-নির্দেশিকা জারি করেছে। এই সংশোধিত নীতি-নির্দেশিকা সমস্ত কেন্দ্রীয় মন্ত্রক ও দপ্তরের পাশাপাশি, রাজ্য ও কেন্দ্রশাসিত অঞ্চলগুলির ক্ষেত্রেও প্রযোজ্য হবে।
সাধারণ মানুষের কষ্ট কিছুটা লাঘব করতে আগামী ২০শে এপ্রিল থেকে নির্দিষ্ট কয়েকটি ক্ষেত্রে লকডাউন সম্পর্কিত নিষেধাজ্ঞা শিথিল করার কথা বলা হয়েছে। তবে, লকডাউন সম্পর্কিত নিষেধাজ্ঞা শিথিল করার বিষয়টি নির্দিষ্ট রাজ্য, কেন্দ্রশাসিত অঞ্চল বা জেলা প্রশাসনগুলি কঠোরভাবে মেনে চলার দিকগুলি ঠিক করবে। সংশ্লিষ্ট প্রশাসনকে নিশ্চিত করতে হবে যাতে, শিথিলতার এই সুযোগে সামাজিক দূরত্ব বজায় রাখার বিষয়টি যাতে কোনোভাবেই উপেক্ষিত না হয়।
স্বরাষ্ট্র মন্ত্রকের পক্ষ থেকে সমস্ত কেন্দ্রীয় মন্ত্রক ও দপ্তরের পাশাপাশি, রাজ্য সরকার ও কেন্দ্রশাসিত প্রশাসনগুলি পুনর্বিন্যস্ত সংশোধিত এই নীতি-নির্দেশিকা কঠোরভাবে কার্যকর করার জন্য নির্দেশ দেওয়া হয়েছে।
(CG/BD/SB
প্রধানমন্ত্রীরদপ্তর
রাখী বন্ধন উপলক্ষে জনগণকে শুভেচ্ছা প্রধানমন্ত্রীর
নয়াদিল্লি, ২৬ আগস্ট, ২০১৮
প্রধানমন্ত্রী শ্রী নরেন্দ্র মোদী রাখী বন্ধন উপলক্ষে সকলকে শুভেচ্ছা জানিয়েছেন।
এক বার্তায় প্রধানমন্ত্রী বলেছেন, “রাখী বন্ধন উৎসব উপলক্ষে সমস্ত দেশবাসীকে শুভেচ্ছা জানাই”।
CG/BD/SB…
(Visitor Counter : 77
উপ-রাষ্ট্রপতিরসচিবালয়
উপরাষ্ট্রপতির কোমোরস এবং সিয়েরা লিওন সফরে অ্যাফ্রিকার সঙ্গে ভারতের সম্পর্কের উন্নয়নে গুরুত্ব
নয়াদিল্লি, ১১ অক্টোবর, ২০১৯
উপরাষ্ট্রপতি শ্রী এম ভেঙ্কাইয়া নাইডু আজ কোমোরস এবং সিয়েরা লিওন সফর শুরু করেছেন। তিনি বলেন, অ্যাফ্রিকার সঙ্গে ভারতের সম্পর্কের উন্নয়নের ওপর বর্তমানে বিশেষ গুরুত্ব দেওয়া হচ্ছে। বিগত পাঁচ বছরে রাষ্ট্রপতি, উপরাষ্ট্রপতি এবং প্রধানমন্ত্রী, আফ্রিকা মহাদেশে ৩২ বার সফর করেছেন। ভারত অ্যাফ্রিকায় ১৮টি নতুন দূতাবাস খোলার সিদ্ধান্ত নিয়েছে।
কোমোরসের রাষ্ট্রপতি মি. আজালি আসৌমানি শ্রী নাইডুকে উষ্ণ অভ্যর্থনা জানান। উপরাষ্ট্রপতিকে সামরিক অভ্যর্থনা জানানো হয়। কোমোরস সফরের প্রথম পর্যায়ে শ্রী নাইডু সেদেশের ভারতীয় বংশোদ্ভুতদের উদ্দেশ্যে ভাষণ দেন। তিনি নতুন ভারতের উন্নয়ন যজ্ঞে তাঁদের সামিল হবার আহ্বান জানান। কোমোরসে বসবাসকারী ভারতীয়দের সেদেশের সমৃদ্ধিতে গুরুত্বপূর্ণ অবদান রাখার জন্য উপরাষ্ট্রপতি তাদের প্রশংসা করেন।
কোমোরসের আর্থ-সামাজিক ক্ষেত্র সহ বিভিন্ন ক্ষেত্রে মাত্র ২৫০ জন ভারতীয় যে গুরুত্বপূর্ণ অবদান রেখেছেন শ্রী নাইডু তাতে সন্তোষ প্রকাশ করেন।
উপরাষ্ট্রপতি বলেন, বিশ্বজুড়ে আর্থিক মন্দা সত্ত্বেও ২০২৪-২৫ সালের মধ্যে ৫ লক্ষ কোটি মার্কিন ডলারের সমতুল অর্থনীতিতে পৌঁছানোর লক্ষ্যে ভারত এগিয়ে চলেছে। ভারত বর্তমানে বিনিয়োগ এবং ব্যবসা-বাণিজ্যের আদর্শ স্হান। সরকার এখন লাল ফিতের বদলে লাল কার্পেট বিছিয়ে সবাইকে আমন্ত্রণ জানাচ্ছে। ‘এক দেশ এক কর, এক দেশ এক বাজার’ গড়ে তোলার লক্ষ্যে জিএসটি সহ বিভিন্ন গুরুত্বপূর্ণ সংস্কারমুখী পদক্ষেপ গ্রহণ করা হয়েছে।
শ্রী ভেঙ্কাইয়া নাইডু বলেন, গত বছরের থেকে চলতি বছরে আফ্রিকার দেশগুলির সঙ্গে ভারতের ব্যবসা-বাণিজ্যের পরিমাণ ১২ শতাংশ বৃদ্ধি পেয়েছে। আফ্রিকায় ভারতের মোট বিনিয়োগের পরিমাণ ৫৪০০ কোটি মার্কিন ডলার। ভারত বর্তমানে এই মহাদেশে পঞ্চম বৃহত্তম বিনিয়োগকারী দেশ। তিনি জানান, কোমোরসের রাষ্ট্রপতির সঙ্গে তাঁর বৈঠক অত্যন্ত ফলপ্রসূ হয়েছে।
মহাত্মা গান্ধীর সার্ধ জন্ম শতবার্ষিকী উপলক্ষ্যে উপরাষ্ট্রপতি তাঁকে শ্রদ্ধা জানিয়ে বলেন, আফ্রিকার মাটিতেই মহাত্মা গান্ধীর আদর্শ এবং অনুপ্রেরণা লালিত হয়েছিল। তিনি কোমোরসে বসবাসরত ভারতীয়দের ২০২১ সালের প্রবাসী ভারতীয় দিবসে আমন্ত্রণ জানান।
কেন্দ্রীয় পশুপালন, ডেয়ারী এবং মৎস দপ্তরের প্রতিমন্ত্রী শ্রী সঞ্জীব কুমার বালিয়ান, রাজ্যসভার সাংসদ শ্রী রামবিচার নেতম সহ উচ্চপদস্হ আধিকারিকরা উপরাষ্ট্রপতির সফর সঙ্গী হয়েছেন।
CG/CB/NS
(Visitor Counter : 77
রেলমন্ত্রক
প্রতিকূল আবহাওয়া ও ঘূর্ণিঝড়কে প্রতিহত করে দেশের মানুষের সহায়তায় পূর্বাঞ্চলীয় রাজ্যগুলি থেকে ১২টি অক্সিজেন এক্সপ্রেসের মাধ্যমে ৯৬৯ মেট্রিকটন তরল চিকিৎসা অক্সিজেন সরবরাহ করা হয়েছে
নতুন দিল্লি, ২৬ মে, ২০২১
সমস্ত বাধা অতিক্রম করে এবং নতুন সমাধানের পথ অনুসন্ধানের মাধ্যমে ভারতীয় রেল সারা দেশে তরল চিকিৎসা অক্সিজেন সরবরাহের মাধ্যমে ত্রাণ সহায়তা পৌঁছে দেওয়ার কাজ চালিয়ে যাচ্ছে। এপর্যন্ত ভারতীয় রেল বিভিন্ন রাজ্যে ১ হাজার ৮০টি ট্যাঙ্কারের মাধ্যমে ১৭ হাজার ৯৪৫ মেট্রিকটন তরল চিকিৎসা অক্সিজেন পৌঁছে দিয়েছে।
ইতিমধ্যেই ২৭২টি অক্সিজেন এক্সপ্রেসের যাত্রাপথ সম্পূর্ণ হয়েছে। গত রাতেও ১২টি অক্সিজেন এক্সপ্রেসের মাধ্যমে ৯৬৯ মেট্রিকটন তরল চিকিৎসা অক্সিজেন পৌঁছে দেওয়া হয়। প্রতিকূল আবহাওয়া এবং ঘূর্ণিঝড়কে প্রতিহত করে দেশের মানুষের সহায়তায় পূর্বাঞ্চলীয় রাজ্যগুলি থেকে এই অক্সিজেন সরবরাহ করা হয়েছে। এই ১২টি অক্সিজেন এক্সপ্রেসের মধ্যে ৩টি ট্রেন ছিল তামিলনাড়ুর জন্য, ৪টি ট্রেন ছিল অন্ধ্রপ্রদেশের জন্য এবং মধ্যপ্রদেশ, দিল্লি, উত্তরপ্রদেশ, আসাম ও কেরালার জন্য একটি করে ট্রেন ছিল।এর মধ্যে দক্ষিণী রাজ্যগুলি - তামিলনাড়ু, কর্ণাটক এবং তেলেঙ্গানার জন্য ১,০০০ মেট্রিকটন করে তরল চিকিৎসা অক্সিজেন সরবরাহ করা হয়। ঝাড়খণ্ডে এই প্রথম অক্সিজেন এক্সপ্রেস পৌঁছেছে।
রাজ্যগুলির অনুরোধের ভিত্তিতে ভারতীয় রেল দ্রুততার সঙ্গে তরল চিকিৎসা অক্সিজেন পৌঁছে দেওয়ার কাজ চালিয়ে যাচ্ছে। এপর্যন্ত মহারাষ্ট্রে ৬১৪ মেট্রিকটন, উত্তরপ্রদেশে ৩ হাজার ৭০০ মেট্রিকটন, মধ্যপ্রদেশে ৬৩৩ মেট্রিকটন, দিল্লিতে ৪ হাজার ৯১০ মেট্রিকটন, হরিয়ানায় ১ হাজার ৯১১ মেট্রিকটন, রাজস্থানে ৯৮ মেট্রিকটন, কর্ণাটকে ১ হাজার ৬৫৩ মেট্রিকটন, উত্তরাখণ্ডে ৩২০ মেট্রিকটন, তামিলনাড়ুতে ১ হাজার ১৫৮ মেট্রিকটন, অন্ধ্রপ্রদেশে ৯২৯ মেট্রিকটন, পাঞ্জাবে ২২৫ মেট্রিকটন, কেরালায় ২৪৬ মেট্রিকটন, তেলেঙ্গানায় ১ হাজার ৩১২ মেট্রিকটন, ঝাড়খণ্ডে ৩৮ মেট্রিকটন এবং আসামে ১৬০ মেট্রিকটন তরল চিকিৎসা অক্সিজেন পৌঁছে দেওয়া হয়েছে। দেশের অক্সিজেন সঙ্কটের সময় ভারতীয় রেল হাপা, বরোদা, মুন্ড্রা, দুর্গাপুর, টাটানগর, অঙ্গুল থেকে অক্সিজেন সংগ্রহ করে এই সংশ্লিষ্ট রাজ্যগুলিকে সরবরাহ করেছে। এই অক্সিজেন ট্রেনগুলি যাতে দ্রুত নির্দিষ্ট গন্তব্যস্থলে পৌঁছতে পারে তার জন্য ভারতীয় রেল যথাযথ ব্যবস্থা গ্রহণ করেছে।
CG/SS/SKD
(Visitor Counter : 176
ক্রেতা, খাদ্যএবংগণবন্টনমন্ত্রক
অড়হর ডালের মজুত সংগ্রহ প্রকাশ করা হচ্ছে কি না খতিয়ে দেখতে কমিটি গড়ল কেন্দ্র
নয়াদিল্লি, ২৭ মার্চ, ২০২৩
ক্রেতা বিষয়ক দপ্তর অড়হর ডালের মজুত সংগ্রহ প্রকাশ করা হচ্ছে কি না খতিয়ে দেখতে অতিরিক্ত সচিব শ্রীমতী নিধি খারের নেতৃত্বে একটি কমিটি গঠন করেছে। আমদানিকারী, মিল মালিক, মজুতদার এবং ব্যবসায়ীরা কি পরিমাণ অড়হর ডাল মজুত রেখেছেন রাজ্য সরকারগুলির সঙ্গে ঘনিষ্ঠ সমন্বয়ের ভিত্তিতে এই কমিটি তার তদারকি করবে। যথেষ্ঠ পরিমানে অড়হর ডাল আমদানি হওয়া সত্ত্বেও বাজার নিয়ন্তারা তাদের সংগৃহীত অড়হর ডালের মজুত প্রকাশ করছে না এই খবরের ভিত্তিতেই এই কমিটি গঠনের সিদ্ধান্ত নেওয়া হয়েছে।
কালোবাজারি এবং অসৎ উপায়ে বাজারে দাম বৃদ্ধির প্রবণতা রুখতে সরকারি প্রয়াসের অঙ্গ হিসেবে অড়হর ডালের মজুত সংগ্রহ প্রকাশ করতে এই কমিটি গঠনের সর্বশেষ ঘোষণা করা হয়। আগামী মাসগুলিতে অড়হর ডালের দাম নিয়ন্ত্রণের মধ্যে ধরে রাখতে সরকার যে সংকল্পবদ্ধ এর মধ্যে দিয়েই তা প্রমাণিত হয়। অভ্যন্তরীণ বাজারে অন্যান্য শস্যের মজুত সংগ্রহের অবস্থা কী সরকার তা খতিয়ে দেখতেও নজরদারি চালাচ্ছে। আগামী মাসগুলিতে দাম যাতে অনাবশ্যক বৃদ্ধি না পায় সেক্ষেত্রে এটাকে অগ্রিম পদক্ষেপ হিসেবে মনে করা হচ্ছে।
উল্লেখ্য, অত্যাবশ্যক পণ্য আইন ১৯৫৫-র অধীন অড়হর ডালের মজুত সংগ্রহ প্রকাশ করার জন্য গত ২০২২-এর ১২ আগস্ট রাজ্য এবং কেন্দ্রশাসিত অঞ্চলগুলিকে পরামর্শ দেয় সরকার। এর পাশাপাশি স্বল্পোন্নত নয় এমন দেশগুলি থেকে অড়হর ডাল আমদানি নির্বিঘ্ন এবং স্বাভাবিক রাখতে নিময়মাফিক ১০ শতাংশ শুল্কও তুলে নেওয়া হয়েছে। এর কারন হল স্বল্পোন্নত দেশগুলি থেকে শূন্য শুল্কে আমদানির ক্ষেত্রেও শুল্ক সব সময় এক পদ্ধতিগত বাধা হয়ে দাঁড়ায়।
PG/AB/NS
(Visitor Counter : 82
জাহাজচলাচলমন্ত্রক
শ্রী মনসুখ মান্ডভিয়া অন্ধ্রপ্রদেশের বিশাখাপত্তনমে প্রথম ‘বিমস্টেক বন্দর কনক্লেভ’এর উদ্বোধন করেন
নয়াদিল্লি, ০৮ নভেম্বর, ২০১৯
জাহাজ চলাচল দপ্তরের স্বাধীন দায়িত্বপ্রাপ্ত প্রতিমন্ত্রী শ্রী মনসুখ মান্ডভিয়া অন্ধ্রপ্রদেশের বিশাখাপত্তনমে গতকাল দুদিনের প্রথম ‘বিমস্টেক বন্দর কনক্লেভ’এর উদ্বোধন করেন। সমুদ্র সংক্রান্ত বিভিন্ন বিষয়ের ওপর তথ্যের আদান-প্রদান, বন্দরগুলির মধ্যে যোগাযোগ বাড়ানোর উদ্যোগ ও সদস্য রাষ্ট্রগুলির মধ্যে উন্নত বোঝাপড়ার লক্ষ্যে এই কনক্লেভের আয়োজন করা হয়। বিমস্টেক গোষ্ঠীভুক্ত দেশগুলির মধ্যে মতবিনিময় এই কনক্লেভের মুখ্য উদ্দেশ্য।
উদ্বোধনী ভাষণে শ্রী মনসুখ মান্ডভিয়া বলেন, এই অঞ্চলে শান্তি-সমৃদ্ধি এবং নিরাপত্তা নিশ্চিত করতে প্রধানমন্ত্রী নরেন্দ্র মোদীর ‘সবকা সাথ সবকা বিকাশ’ -এর লক্ষ্যে সাগর কর্মসূচি বাস্তবায়নের ওপর জোর দেওয়া হচ্ছে। ভারত বিমস্টেক গোষ্ঠীভুক্ত দেশগুলির মধ্যে আরও নিবিড় সম্পর্ক গড়ে তুলতে উৎসাহি। এই লক্ষ্যে প্রথম বিমস্টেক বন্দর কনক্লেভের আয়োজন করা হয়েছে।
এই কনক্লেভে অন্ধ্রপ্রদেশের পর্যটন, সংস্কৃতি ও যুবকল্যাণ মন্ত্রী শ্রী এন এস রাও, শিল্পবাণিজ্য ও তথ্য প্রযুক্তি মন্ত্রী শ্রী এম জে রেড্ডি, বিশাখাপত্তনমের সাংসদ শ্রী এম ভি ভি সত্যনারায়না উপস্হিত ছিলেন।
কনক্লেভেরের প্রথম দিন থাইল্যান্ডের বন্দর কর্তৃপক্ষ রনঙ্গ বন্দর ও কলকাতা, বিশাখাপত্তনম ও চেন্নাই পোর্ট ট্রাস্টের মধ্যে তিনটি সমঝোতাপত্র স্বাক্ষরিত হয়। এই সমঝোতাপত্রগুলি ভারতের ‘অ্যাক্ট ইস্ট’ নীতি ও বিমস্টেকের উদ্দেশ্যসমূহ পূরণ করবে। এরফলে থাইল্যান্ডের পশ্চিম উপকূল এবং ভারতের পূর্ব উপকূলের কলকাতা, বিশাখাপত্তনম ও চেন্নাই বন্দরের মধ্যে যোগাযোগ বৃদ্ধি পাবে। এটি বাস্তবায়িত হলে ভারত ও থাইল্যান্ডের মধ্যে সমুদ্র যাত্রার সময়সীমা ১০-১৫ দিনের থেকে কমে সাত দিন হবে।
প্রযুক্তি ও আর্থিক সহযোগিতার বহুস্তরীয় সহযোগিতার জন্য বঙ্গোপসাগরীয় উদ্যোগ -এর ব্যাপারে ভারত জোর দেয়। এরফলে দক্ষিণ এশিয়ার ৫টি দেশ- বাংলাদেশ, ভারত, শ্রীলঙ্কা, ভূটান ও নেপাল এবং দক্ষিণপূর্ব এশিয়ার দুটি দেশ মায়ানমার ও থাইল্যান্ডের যোগাযোগ বৃদ্ধি পাবে।
বিমস্টেক গোষ্ঠীভুক্ত দেশগুলিতে ১৬ হাজার ৭শো কোটি মানুষ বসবাস করেন, যা পৃথিবীর মোট জনসংখ্যার ২২ শতাংশ। এই অঞ্চলের মোট অভ্যন্তরীণ উৎপাদনের পরিমাণ ৩ লক্ষ ৭১ হাজার কোটি মার্কিন ডলার। এ পর্যন্ত চারটি বিমস্টেক শিখর সম্মেলন অনুষ্ঠিত হয়েছে। বিমস্টেক গোষ্ঠীভুক্ত দেশগুলির নেতৃবৃন্দ ৩০শে মে নতুন দিল্লীতে প্রধানমন্ত্রী নরেন্দ্র মোদীর শপথগ্রহণ অনুষ্ঠানেও উপস্হিত ছিলেন।
CG/CB /NS
(Visitor Counter : 60
ক্রেতা, খাদ্যএবংগণবন্টনমন্ত্রক
ধান সংগ্রহের পরিমাণ সর্বকালীন উচ্চতায় পৌঁছেছে, গত বছরের রেকর্ড এবার ছাপিয়ে গেছে
নতুন দিল্লি, ৫ জুন, ২০২১
চলতি ২০২১-২২-এ রবি বিপণন মরশুমে বিভিন্ন রাজ্য থেকে গতবারের মত এবারও ন্যূনতম সহায়ক মূল্যে গম সংগ্রহ সুষ্ঠু ভাবে এগিয়ে চলেছে। গতকাল পর্যন্ত সংগ্রহের পরিমাণ দাঁড়িয়েছে ৪ কোটি ১৩ লক্ষ ৯১ হাজার মেট্রিক টন, যা সর্বকালীন রেকর্ড। এমনকি, ২০২০-২১ রবি বিপণন মরশুমে সংগৃহীত গমের পরিমাণকেও এবার অতিক্রম করেছে। ইতিমধ্যেই প্রায় ৪৫ লক্ষ ৬ হাজার কৃষক এই গম সংগ্রহ থেকে লাভবান হয়েছেন। ন্যূনতম সহায়ক মূল্যে এবার ৮১ হাজার ৭৪৭ কোটি টাকার বেশি গম সংগ্রহ করা হয়েছে।
২০২০-২১ খরিফ মরশুমে বিভিন্ন রাজ্য থেকে ধান সংগ্রহের প্রক্রিয়া এগিয়ে চলেছে। গতকাল পর্যন্ত খরিফ ও রবি মরশুম মিলিয়ে ৮ কোটি ৫ লক্ষ ২১ হাজার মেট্রিক টন ধান সংগ্রহ করা হয়েছে। এর ফলে, ১ কোটি ১৯ লক্ষের বেশি কৃষক লাভবান হয়েছেন। ন্যূনতম সহায়ক মূল্যে ১ কোটি ৫২ লক্ষ ২২ হাজার টাকার বেশি ধান সংগ্রহ করা হয়েছে, যা সর্বকালীন রেকর্ড এবং গতবারের তুলনায় বেশি।
বিভিন্ন রাজ্যের প্রস্তাবের ওপর ভিত্তি করে ২০২০-২১ খরিফ বিপণন মরশুম এবং ২০২১-এর গ্রীষ্মকালীন মরশুম থেকে ১ কোটি ৭ লক্ষ ৮১ হাজার মেট্রিক টন ডাল শস্য ও তৈলবীজ সংগ্রহের অনুমতি দেওয়া হয়েছে। এই খাদ্যশস্য তামিলনাড়ু, কর্ণাটক, মহারাষ্ট্র, তেলেঙ্গানা, গুজরাট, হরিয়ানা, ওড়িশা প্রভৃতি রাজ্য থেকে মূল্য সহায়তা কর্মসূচির আওতায় সংগ্রহ করা হবে। এছাড়াও অন্ধ্রপ্রদেশ, কর্ণাটক, তামিলনাড়ু এবং কেরালা থেকে ১ লক্ষ ৭৪ হাজার মেট্রিক টন কোপরা সংগ্রহের অনুমতি মিলেছে।
নোডাল এজেন্সিগুলির মাধ্যমে সরকার গতকাল পর্যন্ত ৩ হাজার ৯২৮ কোটি ৫০ লক্ষ টাকার ন্যূনতম সহায়ক মূল্যে ৭ লক্ষ ৫১ হাজার ২৭৯ টনের বেশি মুগ, উরাদ, অড়হর, ছোলা, মুশুর, সর্ষে এবং সয়াবিন সংগ্রহ করেছে। এর ফলে, ৪ লক্ষ ৪৩ হাজারের বেশি কৃষক লাভবান হয়েছেন।
বাজারে ডাল শস্য ও সর্ষে এসে পৌঁছোনোর সঙ্গে সঙ্গে তা সংগ্রহ করার জন্য সংশ্লিষ্ট রাজ্য ও কেন্দ্রশাসিত অঞ্চলগুলি প্রয়োজনীয় পদক্ষেপ নিচ্ছে।
CG/BD/AS/ 5 June, 2021… .
(Visitor Counter : 112
প্রধানমন্ত্রীরদপ্তর
জি-২০ শীর্ষ সম্মেলনের ফাঁকে প্রধানমন্ত্রী ও ফরাসী রাষ্ট্রপতির মধ্যে দ্বিপাক্ষিক বৈঠক
নয়াদিল্লী, ৩০ অক্টোবর, ২০২১
প্রধানমন্ত্রী শ্রী নরেন্দ্র মোদী ইতালীর রোমে জি-২০ শীর্ষ সম্মেলনের ফাঁকে ৩০ অক্টোবর ফ্রান্সের রাষ্ট্রপতি মিঃ ইমান্যুয়েল ম্যাক্রোঁর সঙ্গে দ্বিপাক্ষিক বৈঠক করেছেন। উভয় নেতা ভারত ও ফ্রান্সের মধ্যে বিভিন্ন বিষয়ে কৌশলগত অংশীদারিত্বে সন্তোষ প্রকাশ করেন।
প্রধানমন্ত্রী সেপ্টেম্বরে ভারত-প্রশান্ত মহাসাগরীয় অঞ্চলের বিষয়ে ইউরোপীয় ইউনিয়নের নতুন কৌশল সংক্রান্ত নীতিকে স্বাগত জানান। এই নীতি প্রণয়নে ফ্রান্সের রাষ্ট্রপতির নেতৃত্বদানকে তিনি ধন্যবাদ জানিয়েছেন। ভারত-প্রশান্ত মহাসাগরীয় অঞ্চলের সহযোগিতার ক্ষেত্রে দুই নেতা তাঁদের অঙ্গীকার ব্যক্ত করেছেন। এই অঞ্চলে মুক্ত ও নিয়ম ভিত্তিক ব্যবস্থাপনা বজায় রাখার জন্য তাঁরা নতুন নতুন পন্থাপদ্ধতি উদ্ভাবনের সন্ধানে গুরুত্ব দিয়েছেন।
উভয় নেতা সিওপি২৬ সম্মেলন নিয়ে আলোচনা করেছেন এবং জলবায়ু পরিবর্তনের সমস্যার সমাধানে আর্থিক সহায়তার বিষয় নিয়ে মতবিনিময় করেন।
শ্রী মোদী রাষ্ট্রপতি ম্যাক্রোঁকে শীঘ্র ভারতে আসার আমন্ত্রণ জানান।
CG/CB/NS
(
শিল্পওবাণিজ্যমন্ত্রক
বাণিজ্য মন্ত্রী ‘লজিক্স ইন্ডিয়া’র লোগো এবং তথ্য পুস্তিকা প্রকাশ কর্লেন ২০১৯ সালের জানুয়ারি মাসে বিশাল পরিবহণ সম্মেলন, মেগা লজিস্টিক্স মিট – এ ২০টিরও বেশি দেশ অংশগ্রহণ করতে পারে
নয়াদিল্লি, ২৭ নভেম্বর, ২০১৮
কেন্দ্রীয় শিল্প, বাণিজ্য ও অসামরিক বিমান পরিবহণ দপ্তরের মন্ত্রী শ্রী সুরেশ প্রভু আজ নতুন দিল্লিতে ‘লজিক্স ইন্ডিয়া – ২০১৯’ – এর লোগো ও তথ্য পুস্তিকা প্রকাশ করেছেন। এই উপলক্ষে আয়োজিত অনুষ্ঠানে বাণিজ্য মন্ত্রী বলেন, ভারত বর্তমানে বিশ্বের মধ্যে দ্রুততম বৃদ্ধির হারসম্পন্ন অর্থনীতি হিসাবে পরিচিতি পেয়েছে এবং সারা পৃথিবীর সর্বত্র বিভিন্ন দেশের সঙ্গে উন্নত মানের পরিবহণ যোগাযোগ স্থাপনে আগ্রহী।
শ্রী প্রভু বলেন, ‘লজিক্স ইন্ডিয়া’ নামে এই আন্তর্জাতিক সম্মেলনে আন্তর্জাতিক পর্যায়ের বাণিজ্যিক যোগাযোগ গড়ে তোলা এবং সুদক্ষ ও সুলভে বাণিজ্যিকভাবে পণ্য পরিবহণের ব্যবস্থার পথ সুগম হবে। মন্ত্রী ভারতে পণ্য রপ্তানির ক্ষেত্রে বৈচিত্র্য ছাড়াও পণ্য উৎপাদনের ক্ষেত্রেও বৈচিত্র্য এবং নতুন দেশে রপ্তানির প্রসঙ্গ উত্থাপন করেন। তিনি বলেন, আফ্রিকা, লাতিন আমেরিকা, মধ্য এশিয়া, মধ্যপ্রাচ্য এবং আসিয়ানভুক্ত দেশগুলির সঙ্গে আরও বলিষ্ঠ বাণিজ্যিক সম্পর্ক গড়ে তোলার জন্য ভারতকে উদ্যোগ নিতে হবে। তিনি বলেন, আমদানি-রপ্তানি বাণিজ্যের ক্ষেত্রে পরিবহণের গুরুত্বপূর্ণ ভূমিকা নিয়ে থাকে এবং নিত্য নতুন বাণিজ্যিক সুযোগ-সুবিধা ও কর্মসংস্থানের সুযোগ সৃষ্টি করে থাকে। তাই, এই পরিবহণ ক্ষেত্রকে সুদৃঢ় করার লক্ষ্যে তাঁর মন্ত্রক সুসংহত পরিবহণ কৌশল বিষয়ে চিন্তাভাবনা করছে।
ভারতে পরিবহণ ক্ষেত্রের উন্নয়নের লক্ষ্যে আগামী বছরের ৩১ জানুয়ারি থেকে ২ জানুয়ারি পর্যন্ত নতুন দিল্লিতে ‘লজিক্স ইন্ডিয়া ২০১৯’ নামে এক আন্তর্জাতিক সম্মেলনের আয়োজন করা হচ্ছে। ফেডারেশন অফ ইন্ডিয়ান এক্সপোর্ট অর্গানাইজেশন  – এর পক্ষ থেকে এই সম্মেলনের আয়োজন করা হচ্ছে। বিশ্বের ২০টিরও বেশি দেশে শতাধিক আন্তর্জাতিক প্রতিনিধি তিন দিনের এই সম্মেলনে অংশ নেবেন বলে মন্ত্রী জানান।
SSS/PB/SB…
(Visitor Counter : 93
প্রধানমন্ত্রীরদপ্তর
আসামে পিএম জনঔষধি পরিযোজনার সাফল্যে প্রধানমন্ত্রীর প্রশংসা
নয়াদিল্লি, ০৭ মার্চ, ২০২৩
প্রধানমন্ত্রী শ্রী নরেন্দ্র মোদী আসামে পিএম জনঔষধি পরিযোজনার সাফল্যে সন্তোষ প্রকাশ করেছেন।
সাংসদ ক্যুইন ওজার এক ট্যুইটের প্রত্যুত্তরে প্রধানমন্ত্রী বলেছেন, “দেশের প্রতিটি মানুষের স্বাস্থ্য সুরক্ষার জন্য আমাদের সরকার প্রতিশ্রুতিবদ্ধ”।
PG/CB/SB
(